Борис Младенов-Young
По-малко от дузина бяха те…

chitanka.info

По-малко от дузина бяха те —

момичета посвоему красиви,

докосваха в младежки дни щастливи

различни струни в моето сърце.

Кръстосваха се нашите съдби,

но скоро се разделяхме навеки

и тръгвахме по собствени пътеки,

да търсим щастието си сами.

Днес те са остарели като мен

и кой ги знай где са се разпилели,

а някои са може би умрели,

но аз ги нося в спомен съкровен,

и като пъстър свеж букет цветя

един ден в гроба ще ги отнеса!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.